**Hankook solmii kumppanuussuhteen Hapag-Lloyd AG:n kanssa vahvistaakseen logistiikkaratkaisujaan**

**Rengasvalmistaja Hankook on allekirjoittanut pitkäaikaisen kumppanuussopimuksen maailman viidenneksi suurimman rahtilaivavarustamon kanssa. Hapag-Lloyd takaa kuljetuskonttien vakaan tarjonnan ja tarjoaa kestäviä logistiikkapalveluita. Sopimus parantaa Hankookin vientikapasiteettia ja vahvistaa yrityksen globaaleja toimintavalmiuksia entisestään.**

***Neu-Isenburg. 14.12.2021 –*** Premium-rengasvalmistaja Hankook solmii kumppanuussuhteen maailman viidenneksi suurimman rahtilaivavarustamon Hapag-Lloyd AG:n kanssa vahvistaakseen logistiikkaratkaisujaan. Hapag-Lloyd AG on saksalainen, vuonna 1847 perustettu yritys, joka tarjoaa rahtiliikennepalveluita kaikkien maanosien välillä ja jonka laivueeseen kuuluu 257 nykyaikaista laivaa.

Merirahtiliikenne on tällä hetkellä kriisissä. Pääasiassa COVID-19-pandemiasta aiheutunut globaali pula kuljetuskonteista on johtanut satamien ruuhkautumiseen vakavalla tavalla ja ennennäkemättömän korkeisiin rahtihintoihin. Selvitäkseen näistä hankalista ajoista Hankook on allekirjoittanut pitkäaikaisen sopimuksen Hapag-Lloydin kanssa. Tämä merkittävä vaihe perustuu yli 20 vuoden mittaiseen tiiviiseen kumppanuuteen Hankookin ja saksalaisen varustamon välillä.

Allekirjoitusjuhlallisuuksia vietettiin Hankookin pääkonttorissa Technoplexissä 7.12.2021. Sopimus allekirjoitettaessa läsnä olivat Sooil Lee, Hankook Tire & Technologyn toimitusjohtaja, Jongho Park, Hankook Tire & Technologyn hallintojohtaja, Hans Schäfer, Hapag-Lloydin Aasian alueen pääjohtaja, ja Minkyu Choi, Hapag-Lloyd Korean johtaja.

Hapag-Lloyd takaa sopimuksen nojalla kuljetuskonttien vakaan tarjonnan sekä tarjoaa kestäviä logistiikkapalveluita vuosina 2022–2024. Hapag-Lloyd on myös ympäristön huomioon ottava yritys, joka pyrkii säilyttämään globaaleja luonnonvaroja ja suojelemaan ympäristöä Hankookin kestävyyssitoumusta vastaavalla tavalla.

”Meille on ilo solmia Hapag-Lloydin kanssa tämä pitkäkestoinen kumppanuussopimus, joka auttaa parantamaan Hankookin vientikapasiteettia ja vakauttamaan globaalin toimitusketjumme vaihtelevan toimintaympäristön vallitessa”, sanoo Sooil Lee, Hankook Tire & Technologyn puheenjohtaja ja toimitusjohtaja. ”Uskomme tämän strategisen yhteistyön varmistavan kestävän ekosysteemin, joka vahvistaa globaaleja toimintavalmiuksiamme entisestään erityisesti epävarmoina aikoina.”

Tällä hetkellä yli 180 maassa toimiva Hankook jatkaa liiketoimintansa kasvattamista mukautumalla ripeästi nopeasti muuttuviin markkinoihin ja edistämällä niin määrällistä kuin laadullistakin kasvua.

###

**Tietoa Hankookista**

Hankook tuottaa maailmanlaajuisesti huippulaadukkaita, innovatiivisia ja erittäin suorituskykyisiä renkaita henkilöautoihin, SUV-autoihin, maastoautoihin, pakettiautoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessaan ja kahdeksassa tehtaassaan renkaita, jotka on räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tekniikkakeskuksessa, joka sijaitsee Hannoverissa, Saksassa. Renkaat valmistetaan enimmäkseen yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä noin 3000 työntekijän tehdas valmistaa vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Hankookilla on lisäksi eurooppalaisia tytäryhtiöitä Alankomaissa, Britanniassa, Espanjassa, Italiassa, Itävallassa, Puolassa, Saksassa, Ranskassa, Ruotsissa, Serbiassa, Tšekin tasavallassa, Turkissa, Ukrainassa, Unkarissa ja Venäjällä. Muissa Euroopan maissa Hankookin renkaita jakelevat alueelliset maahantuojat. Yritys työllistää maailmanlaajuisesti 20 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 34 % syntyy Euroopassa ja IVY-maissa.  Hankook Tire valittiin vuonna 2016 kestävän kehityksen yrityksiä edustavan Dow Jones indexin (DJSI World) listalle.

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |  |  |  |
| --- | --- | --- | --- |
| **Kontakt:**  **Hankook Tire Sweden AB |** Kanalvägen 12 **|** 194 61 Upplands-Väsby **|** Sverige | | | |
| **Christine Silfversparre**  Marketing Manager  tel.: +46 (0) 733 251 539  [christine.silfversparre@hankooktire.se](mailto:christine.silfversparre@hankooktire.se) |  |  |  |